नाबालिग बहनों को शादी का झांसा देकर भगा ले गए युवक
घरपर काम पर गई दो सगी नाबालिग बहनों को शादी का झांसा देकर भगा ले जाने के आरोप में थाना सुल्तानविंड पुलिस ने साजन और अमन निवासी गांव सुल्तानविंड के खिलाफ केस दर्ज किया है। आरोपियों को अभी गिरफ्तार नहीं किया जा सका है।
पुलिस शिकायत में जसपाल सिंह ने बताया कि उनकी दो बेटियां है। एक 17 साल की और दूसरी 13 साल की है, जो कि स्थानीय एक जूस बार में काम करती है। गत दिवस वह सुबह घर से काम पर गई, लेकिन शाम को छुट्टी के बाद वापस नहीं लौटी। शाम को जूस बार मालिक से फोन कर पूछा तो पता चला कि वह चली गई है। इसके बाद उन्होंने काफी ढूंढा कुछ पता नहीं चला। अगले दिन सूचना मिली कि आरोपी अक्सर उनकी बेटियों को परेशान करते थे। वह ही उनकी दोनों बेटियों को शादी का झांसा देकर अपने साथ भगा ले गए हैं।
hin_Deva hin_Deva hin_Deva